རྒྱལ་ཁབ་རིག་དངོས་ཅུའུ་གནའ་བོའི་འཛུགས་སྐྲུན་ཆེད་མཁས་ཚོགས་པ་དང་རིག་དངོས་སྲུང་སྐྱོབ་འཆར་འགོད་ཆེད་མཁས་ཚོགས་པའི་ཞིབ་འཇུག་པ་གཞོན་པ་ཀྲུའུ་ཞའོ་ནན་གྱིས་ངོ་སྤྲོད་བྱེད་རྒྱུར།སྡེ་དགེ་དཔར་ཁང་ནི༡༩༩༦ལོའི་དུས་སུ་རྒྱལ་ཡོངས་ཀྱི་རིག་དངོས་སྲུང་སྐྱོབ་ལས་ཁུངས་གཙོ་བོའི་རིམ་པ་བཞི་བའི་གྲས་སུ་བཀོད་ཡོད།༢༠༠༣ལོར།སྐབས་དེའི་རྒྱལ་སྤྱིའི་གནའ་ཤུལ་སྲུང་སྐྱོབ་མཐུན་ཚོགས་ཀྱི་ཀྲུའུ་ཞི་གཞོན་པ་དང་རྒྱལ་ཁབ་རིག་དངོས་སྲུང་སྐྱོབ་ཅུའུ་འཛམ་གླིང་ཤུལ་བཞག་ཁྲུའུ་ཡི་ཁྲུའུ་ཀྲང་ཀའོ་ཀྲན་ཆེད་དུ་དཔར་ཁང་དུ་མཚམས་འདྲིར་ཕེབས་ལ།ཁོ་ནི་ཕོ་བྲང་པོ་ཏ་ལ་འཛམ་གླིང་ཤུལ་བཞག་གྲས་སུ་བདེ་ལེགས་ངང་རེ་ཞུ་བྱེད་མཁན་ཡིན་པ་དང་།སྡེ་དགེ་དཔར་ཁང་ནི་བོད་རིག་གནས་ཀྱི་ནོར་བུའི་བང་མཛོད་ཡིན་ལ།འཛམ་གླིང་ཤུལ་བཞག་གྲས་སུ་ཚུད་པའི་ཆ་རྐྱེན་དང་ལྡན་པར་བཤད།